KOMISSION ASETUS (ETY) N:o 2520/75,
annettu 2 päivänä lokakuuta 1975,
hedelmä- ja vihannesalan vientitukien soveltamista koskevista yksityiskohtaisista säännöistä annetun asetuksen (ETY) N:o 497/70 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 2482/75(2), ja erityisesti sen 30 artiklan 4 kohdan,
sekä katsoo, että
erityistoimenpiteistä yhteisön sitrushedelmäalan tuotannon ja kaupan pitämisen parantamiseksi 9 päivänä joulukuuta 1969 annetussa neuvoston asetuksessa (ETY) N:o 2511/69(3), sellaisena kuin se on viimeksi muutettuna asetuksella (ETY) N:o 2481/75(4), säädetään taloudellisen korvauksen myöntämisestä sitruunoille 31 päivään toukokuuta 1976,
hedelmä- ja vihannesalan vientitukien soveltamista koskevista yksityiskohtaisista säännöistä 17 päivänä maaliskuuta 1970 annetun komission asetuksen (ETY) N:o 497/70(5), sellaisena kuin se on viimeksi muutettuna asetuksella (ETY) N:o 2553/74(6), 1 artiklan 2 kohdan säännökset olisi ulotettava koskemaan sitruunoita sen estämiseksi, että tuotteille, joista on saatu asetuksen (ETY) N:o 2511/69 6 artiklassa tarkoitettua taloudellista korvausta, myönnettäisiin vientitukea, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 497/70 1 artiklan 2 kohta seuraavasti:
"2. Tuen maksaminen muusta kuin tuottajajäsenvaltiosta tapahtuvalle appelsiinien, mandariinien sekä 31 päivään toukokuuta 1976 sitruunoiden viennille edellyttää lisäksi todisteen esittämistä siitä, että tuotteista, joille tukea haetaan, ei ole saatu erityistoimenpiteistä yhteisön sitrushedelmäalan tuotannon ja kaupan pitämisen parantamiseksi annetun asetuksen (ETY) N:o 2511/69 perusteella myönnettävää taloudellista korvausta."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä lokakuuta 1975.